b'\n_START_ARTICLE_\nMiddelalderparken\n_START_SECTION_\nBeliggenhet og utstrekning\n_START_PARAGRAPH_\nParken grenser mot Kong H\xc3\xa5kon 5.s gate i vest og Bispegata i nord.Middelalderparken er gjennomsk\xc3\xa5ret av jernbaneskj\xc3\xa6ringa Klypen. \xc3\x98st for Klypen ligger ruinene av Clemenskirka og vest for Klypen ligger ruinene av Mariakirka og gamle Oslo kongsg\xc3\xa5rd. Parken er alt i alt 70 dekar. Parkanlegget ved ruinen av Clemenskirka er 4,7 dekar stort. Den vestre delen av parken best\xc3\xa5r av 43 dekar land + og 22 dekar vann. De nordre middelalderomr\xc3\xa5dene best\xc3\xa5r blant annet av Minneparken og Ladeg\xc3\xa5rden (Oslo bispeborg). Tilsammen danner Middelalderparkomr\xc3\xa5dene Nordens st\xc3\xb8rste sammenhengende omr\xc3\xa5de med ruiner fra middelalderen.\n_START_SECTION_\nAlna og vannspeilet\n_START_PARAGRAPH_\nElva Alna hadde utl\xc3\xb8p der den sydlige delen av parken ligger i dag. I forbindelse med bygging av Follobanen vil elva igjen ledes hit, til sydenden va vannspeilet, fra ca. 2021. Elva ble lagt i r\xc3\xb8r tidlig p\xc3\xa5 1900-tallet. _NEWLINE_Parkens vannspeil m\xc3\xb8ter parkens landomr\xc3\xa5der omtrent der fjorden m\xc3\xb8tte Oslo under h\xc3\xb8ymiddelalderen (rundt \xc3\xa5r 1300). Riksantikvaren og andre har argumentert for at vannspeilet forlenges nordover, slik at ogs\xc3\xa5 de nordre middelalderomr\xc3\xa5dene f\xc3\xa5r en klar definisjon mot de nye byutviklingsomr\xc3\xa5dene i Bj\xc3\xb8rvika. Middelalderparken ved vannspeilet er p\xc3\xa5 folkemunne kalt Tenerife.\n_START_SECTION_\nFestivaler\n_START_PARAGRAPH_\nOslo Middelalderfestival og \xc3\x98yafestivalen har til og med 2013 blitt arrangert \xc3\xa5rlig i parken. Fra 2014 er de grunnet Follobanens innf\xc3\xb8ring til Oslo S flyttet. \xc3\x98yafestivalen er flyttet til T\xc3\xb8yenparken, mens Middelalderfestivalen er flyttet til Akershus festning.'